Vita:Dejr es-Selvít

message: Caesar Kr. e. 44-ben meghalt, a cikk szerint viszont a templom Kr. u. 1. századi. Akkor viszont hogy kerül oda a kártusa? (Sőt, mit keres ott? Ő nem királykodott Egyiptomban.) – Μαθθαίος Δαμασκηνός Vita 2009. szeptember 28., 23:33 (CEST)
replies: text: Jó kérdés. Az azonban tagadhatatlan, hogy máshol is előfordul kartusban a neve (Kom Ombóban, ha jól emlékszem), tehát az, hogy megjelenik, önmagában még nem annyira meglepő. A miért-re még kevésbé tudnék válaszolni, talán felsorolták az elődöket, vagy hasonló. Egyrészt az egyiptomi műemlékeken nem ritka, bár nem is túl gyakori. Másrészt az epigráfiai felmérés eredménye sajnos nem áll a rendelkezésemre. Sőt, egyáltalán: már az is elég sok munkámba került, hogy legalább ennyit találjak a templomról. De megpróbálok valaki szakértőtől választ kapni erre, kicsit megpiszkálta a fantáziámat. (Főleg az után, hogy jónéhány római kori templomon tucatjával-százával vannak olyan áldozati jelenetek, amelyeken a király mellé csak annyi van a kártusba írva, hogy "A fáraó". A legszebb, ami a denderai Hathor-templom egyik hátsó falán van: a "fáraó" névvel illetett uralkodó mit áldoz Hórusznak? Hát az eget. Amit, az egyiptomi áldozatok jellemzőjeként, megsokasítva szeretne visszakapni - gondolom én. Biztos nagy hiány volt égből. Vagy mi... )  --HoremWeb szavak mondása 2009. szeptember 29., 18:56 (CEST)
Én a császárkultuszra gondoltam, de elég furán veszi ki magát, hogy a császárkultuszt megalapító isteni Augustus, aki tényleg tkp. fáraó volt, kimarad egy visszamenőleges felsorolásból, míg Caesar, aki csak d*ta Kleopatrát, meg csinált neki egy Kaiszariont, szerepel. Pláne úgy, hogy a többi felirat mind a Iulius-Claudiusok utáni császároktól származik, akiknek (bár nem tudom, csak vélem) Caesar neve csak egyet jelentett a kötelező legitimáló tényezők közül - éppúgy, ahogy Augustusé, aki viszont jogilag is hivatkozási alap volt (ld. Vespasianus senatusi felhatalmazása. Nem tudták azt mondani neki, hogy császár lesz, mert nem volt rá szavuk, ezért azt mondták, megkapja mindazon jogokat, amiket az isteni Augustus birtokolt...), tehát ha valakit, akkor inkább őt kellett volna felvésetniük. – Μαθθαίος Δαμασκηνός Vita 2009. szeptember 29., 19:26 (CEST)
Khm, a „d*ta Kleopátrát”-ra megjegyezném, hogy tudtommal ők házasok voltak, csak a római jog nem ismerte el, mert Caesarnak már otthon is volt egy felesége... Mindenesetre szép, őszinte szerelem lehetett, tekintettel a jó 30 évnyi korkülönbségre... – Alensha sms 2009. szeptember 29., 21:46 (CEST)

text: Tehát nem voltak házasok. Civilizált helyeken nem divat a bi- és poligámia. (Még. Bár ha így folytatjuk, akkor záros határidőn belül az lesz.) – Μαθθαίος Δαμασκηνός Vita 2009. szeptember 29., 22:35 (CEST)
replies: text: :Ehh, ezért egyszer majd ráduszítom az összes férjemet, ha lesznek... :D – Alensha sms 2009. szeptember 30., 00:18 (CEST)
replies: text: ::És jó egyiptomi módra a fiúrokonaid közül fognak kikerülni? :) – Μαθθαίος Δαμασκηνός Vita 2009. szeptember 30., 19:27 (CEST)
replies: text: :::Tekintve, hogy már mondtam, hogy az egyik unokatesóm rád hasonlít: inkább a halál. :) – Alensha sms 2009. szeptember 30., 21:51 (CEST)
replies: text: ::::Őőő... ezt tényleg egy cikk vitalapján kell intéznetek?  (Roma eunt domus!) ;) --HoremWeb szavak mondása 2009. szeptember 30., 23:26 (CEST)
replies: text: :::::Bocs, de tudod, a kutyát is úgy kell idomítani, hogy ott kell fülöncsapni, ahol rendetlenkedik, mert később már nem tudja, miért kapja. Nem hiszem, hogy a páviánt másképpen kellene... :D – Alensha sms 2009. október 1., 00:11 (CEST)

text: ::::Egyébként nem értem, miért ne lehetett volna őszinte szerelem? Engem pl. egyáltalán nem zavar, ha egy lány pár tíz évvel fiatalabb nálam, sőt. És, amint az Asterix az olimpián című műalkotásból tudjuk, „Caesar nem öregszik, csak érik!” --HoremWeb szavak mondása 2009. szeptember 30., 23:29 (CEST)
replies: text: :::::Nem is azt mondtam, hogy Caesar részéről nem volt őszinte... :D – Alensha sms 2009. október 1., 00:11 (CEST)
replies: text: ::::::Ilyen alapon akkor Faludyné érzéseit is kétségbe vonnád? Ejnye... (Egyébként hadd emlékeztesselek pl. Sophia Lorenre. S. Carlo Ponti nem csak öreg volt, de csúnya is.  Loren meg híresen féltékeny volt rá. Sőt, ismeretségi körömben is akad olyan, aki harminc-x évvel idősebb pasiba van belezúgva - igaz, arról a pasiról nem néznéd ki, hogy túl van a 40-en. Pedig sokkal...) --HoremWeb szavak mondása 2009. október 1., 21:52 (CEST)
replies: text: :::::::A felsoroltakról inkább nem nyilvánítok véleményt, ki lát bele mások érzéseibe? :) Magamat nem tudnám elképzelni ilyen helyzetben. :) – Alensha sms 2009. október 1., 23:47 (CEST)
replies: text: ::::::::Visszatérve arra a megállapításra, hogy Augustus neve indokolatlanul hiányzik: a bizonyíték hiánya nem a hiány bizonyítéka. Ha a templom pülónján huszonöt méteres Agustus-alak gyakta vón' az ellent, két méter széles kártusokkal a feje megett, az egész okfejtésünk ugyanígy itt állna? Akkor is, ha a nevezett pülón köveit később beépítették volna egy másik épületbe, ami először leégett, aztán összedöntötte egy földrengés, majd lerombolták a piréz kalózok, beszántották sóval, és tyúkokat ültettek rá? Az egyik oldalról mi csak azt állíthatjuk, amit láttunk, megtapasztaltunk, és ráadásul mások, nálunk avatottabbak szemével, mert hogy nem az első közlés helye. Ugyanakkor nem láthatjuk, ami ott volt, de már nincs ott, és történetesen a kutya sem találta említésre méltónak a következő évezredekben. Sic transit gloria mundi – mondaná egy művelt egyiptomi (aki tud latinul). --HoremWeb szavak mondása 2009. december 12., 21:58 (CET)
thread_title:  Római kártusok